PROLOG

Logistika kriisiseminar 23. märtsil Tallinnas
2022-03-23 15:45 - 17:30 (Europe/Tallinn) | Kohvik Pegasus, 3. korrus, Harju tn. 1, Tallinn
Ukraina kriis mõjutab meid kõiki. PROLOG omalt poolt püüab nii nõu kui jõuga aidata valdkonna ettevõtteid ning 23. märtsil jätkame järjekorras teise logistika kriisiseminariga, kus arutleme sanktsioonide ja väliskaubanduspiirangute mõju üle, kuidas orienteeruda kehtestatud piirangutes ning saada vajalikku informatsiooni.
Seekord on esinejateks:
Välisministeeriumi strateegiliste kaupade komisjoni esimees Mait Martinson ja
Rahapesu Andmebüroo finantssanktsioonide ekspert Laura Aus .
Seminarile järgneb arutelu ja võrgustumine.
Kriisiseminar toimub kohvikus Pegasus (Harju tn 1, Tallinn, III korrus), alustame kell 15.45.
Seminari on võimalik jälgida ZOOMi vahendusel. Ülekanne algab 16.00.
Link liitumiseks: https://us06web.zoom.us/j/81993415310?pwd=[REDACTED]
Meeting ID: 819 9341 5310 / Passcode: [REDACTED]
Osalemine on tasuta, vajalik on eelnev registreerimine.

Kui PROLOGi liikmete ja huviliste seas on neid, kes saavad aidata näiteks erinevate transpordilahenduste, vabade veovahendite, töökohtade ja majutusega, siis ootame infot info@prolog.ee

PROLOG kutsub: Dubai EXPO 18-24. märts
2022-03-18 - 2022-03-24
Kutsume osalema välismissioonile Araabia Ühendemiraatidesse, Dubai EXPOle 18. – 24. märtsil. Viimasest väliskülastusest on möödunud palju aega ning on hea meel, et avaneb võimalus külastada Dubai EXPOt koos Eesti delegatsiooniga, mille eesotsas on Eesti Vabariigi president Alar Karis.
18.-24. märtsini toimub nii EXPOl kui ka Eesti paviljonis palju erinevaid üritusi ning samal ajal on toimumas ka teemanädal nimega “Water Week.”
EXPO üldprogrammiga, sh konkreetse teemanädala programmiga saate tutvuda alloleval lingil.
Kohtade arv on piiratud, ootame osaleda soovijatelt kiiret reageerimist, täpsema info saamiseks kirjutage palun info@prolog.ee või helistage telefonil 5100582, Tõnis Hintsov.
Foto: Dubai EXPO, Eesti paviljon Dubais

Logistika kriisiseminar 16. märtsil Tallinnas
2022-03-16 15:45 - 18:00 | Kohvik Pegasus, 3. korrus, Harju tn. 1, Tallinn
Ukraina kriis mõjutab meid kõiki. PROLOG omalt poolt püüab nii nõu kui jõuga aidata valdkonna ettevõtteid ning just seetõttu alustame 16. märtsil logistika kriisiseminaridega, et arutada, milline mõju on Ukraina sõjal ja Vene sanktsioonidel transpordikoridoridele.
Käsitletavad teemad on järgmised:

Aasia ja Euroopa transpordikoridoride väljakutsed
Merenduse vaade
Lennunduse vaade

Seminari vestlusringis arutlevad Madis Ennuste (DSV, õhu- ja meretranspordi osakonna juhataja), Eero Pärgmäe (Tallinna Lennujaam, kommertsjuht) ja Peeter Ojasaar (DFDS, Route & Branch Director)
Seminarile järgneb arutelu ja võrgustumine.
Kriisiseminar toimub kohvikus Pegasus (Harju tn 1, Tallinn, III korrus), alustame kell 15.45.
Seminari on võimalik jälgida ZOOMi vahendusel, lingi saadame registreerunud osalejatele päev enne seminari. Ülekanne algab 16.00.
Link liitumiseks: https://us06web.zoom.us/j/81993415310?pwd=[REDACTED]
Meeting ID: 819 9341 5310 / Passcode: [REDACTED]
Osalemine on tasuta, vajalik on eelnev registreerimine.

Kui PROLOGi liikmete ja huviliste seas on neid, kes saavad aidata näiteks erinevate transpordilahenduste, vabade veovahendite, töökohtade ja majutusega, siis ootame infot info@prolog.ee

Tarneahela akadeemia webinarid
2022-03-16 - 2022-03-18 | ZOOM
Tarneahela akadeemia on strateegilistele planeerijatele, ostjatele, hankijatele, logistikutele, tootmis- ja tarneahelajuhtidele suunatud kogemuste ja kvalifikatsiooni tõstmise võimalus.
Tule ja kuula, Janek Popell, koolituste eestvedaja, räägib tarneahela akadeemiast lähemalt. Lisaks jagab oma kogemusi juba akadeemia lõpetanud Modul Tech-i tarneahelajuht Priit Saago.
Webinarid toimuvad järgmiselt:

✅Kolmapäeval, 16.märtsil kell 13:00 – 13.30
Join Zoom Meeting
https://us06web.zoom.us/j/88977589466?pwd=[REDACTED]
Meeting ID: 889 7758 9466
Passcode: [REDACTED]
✅Neljapäeval, 17.märtsil kell 16:00 – 16.30
Join Zoom Meeting
https://us06web.zoom.us/j/82318921616?pwd=[REDACTED]
Meeting ID: 823 1892 1616
Passcode: [REDACTED]
✅Reedel, 18.märtsil kell 14:00 – 14.30
Join Zoom Meeting
https://us06web.zoom.us/j/86901869032?pwd=[REDACTED]
Meeting ID: 869 0186 9032
Passcode: [REDACTED]

TÖÖSTUSHÄKK - võimenda digitaliseerimisega ettevõtte kestlikku arengut, 10.-12.03.2022
2022-03-10 08:00 - 2022-03-12 17:00
EAS ja Civitta kutsuvad Tööstushäkile – tule üksi või tiimiga!
Tööstushäkk annab soodsa võimaluse leida ekspertide toel digitaalne lahendus oma ettevõtte tootlikkuse tõstmiseks, äriprotsesside efektiivistamiseks või kestlikumaks muutmiseks.
Tööstuhäki puhul on tegemist kahe ja poole päevase häkatoni vormis üritusega, mille tulemusena valmib digitaalse lahenduse esmaversioon kindlale probleemile või uuele ideele, mille ettevõte enda jaoks defineerib kas enne üritust või ürituse esimesel päeval.
Lisaks uutele partnerlussuhetele, teadmistele ja lahendustele on välja pandud auhinnafond, mis innustab uute lahenduste elluviimist.
Tööstushäkk koosneb meeskonnatööst, mentorlusest ja lühikoolitustest, mille tulemusena töötatakse välja kindla probleemilahenduse prototüüp ja omandatakse teadmiseid, mida rakendada ka teiste äri takistavate kitsaskohtade ületamiseks.
Kuna ühest lahendust probleemidele ei ole, on programm üles ehitatud nii, et kõik meeskonnad saavad tegeleda just oma ettevõtte jaoks kõige suuremat väljakutset pakkuva probleemi lahendamisega või uue idee realiseerimisega.
Tööstushäkile on kaasatud eksperdid ja kogenud mentorid, kel on varasem kogemus tööstusettevõtete digitaliseerimise ja kestlikkuse teemadega ning kes teavad, kuidas leida sobivaimad tehnoloogilised lahendused osalejate probleemidele.
Tööstushäkile on oodatud osalema
● Tööstusettevõtete esindajad;
● IT-ettevõtete esindajad, kelle töötajatel on tööstuse digitaliseerimise alased oskused ja kogemused (nt tarkvara- ja riistvara arendajad, graafilised disainerid, liidese disainerid);
● Teised tööstusettevõtetega seotud sihtgruppide esindajad (nt startupid, inseneribürood, haridusasutused, tööstusvaldkonna teadus- ja arenduskeskused, erialaliidud ja klastrid);
● Antud teema vastu huvi tundvad eksperdid, tudengid ja kestlikkuse huvilised.
Tööstushäkil osalemine on tasuta ja ei arvestata VTA (vähese tähtsusega abi) määrast.
Kontakt: Teele Dintšenko, teele.dintsenko@civitta.com
Lisainfo ja registreerimine: https://www.eas.ee/toostushakk/
Facebooki üritus: https://fb.me/e/1PrWQvjzt
Tööstushäkk 10.-12.03.22

17-18.02.2022 V moodul Varude- ja laoprotsesside juhtimine. Koolitajad Kaie Laurie ja Madis Rõžov
2022-02-17 08:00 - 2022-02-18 17:00 | Tallinn
Varude all on igal ettevõttel suur hulk raha, mida ettevõte soovib mujal kasutada. Moodulis käime läbi erinevad varude, nii tööstuslike kui ka kaubanduslike, juhtimise metoodikad. Vaatleme varude tekkepõhjuseid ja varude alandamise võimalusi.
Käsitleme kõiki laoprotsesse alates kaupade saabumisest kuni kaupade väljastamiseni. Kuidas teenindada tootmist (KanBan)? Kuidas panna lattu rohkem kaupa kui ladu mahutab? Kuidas leida laost üles kadunud tooted? Kuidas vähendada laokadusid? Kas laoinventuuri tuleb teha kord päevas või kord aastas?

Logistikaklubi 16.veebruaril
2022-02-16 17:30 - 19:30 | Reval Cafe, Müürivahe 14, Tallinn
Veebruarikuu esinejaks on Kaarel Kose, kes räägib Tallinna regiooni liikuvuse arengutest, sh.ühtse ühistranspordi võrgu laiendamisest väljaspoole Tallinna, mis hõlmab ka trammiliikluse arendamist Harjumaale.
Nagu heaks tavaks saanud, siis koguneme 17.30 ja esineja alustab kell 18.00.
Tule ja veeda tore õhtupoolik kuulates valdkonna parimaid!
Logistikaklubi toimub Reval Cafe (Müürivahe 14) kohvikus.
Osalemiseks on vajalik registreerimine.

20-21.01.2022 IV moodul Hanke ja ostuprotsesside juhtimine. Koolitaja Peep Tomingas
2022-01-20 08:00 - 2022-01-21 17:00 | Tallinn
Hankeprotsessi juhtimisel käsitleme tarnijate valikuid, tarnelepingute sõlmimist, tarnijate hindamist ja tarnijasuhete arendamist. Ostuprotsessi juhtimisel räägime standardiseerimisest, tsentraliseerimisest ja automatiseerimisest. Hanke- ja ostutegevused on globaalsed.

Logistikaklubi 19. jaanuaril
2022-01-19 17:30 - 19:30 | Reval Cafe, Müürivahe 14, Tallinn
Jaanuarikuu logistikaklubi toimub 19. jaanuaril. Nagu heaks tavaks saanud, siis koguneme 17.30 ja esineja alustab kell 18.00.
Alanud aasta esimene esineja on Joonas Lahe, AS Chemi-Pharm tarneahelajuht.
AS Chemi-Pharm arendab, valmistab ja turustab desinfitseerimisvahendeid, isikliku hügieeni vahendeid, puhastus- ja erihooldustooteid. Vastvalminud kaasaegses tootmiskompleksis on erilist tähelepanu pööratud targa tootmise arendamisele, olemas on in-house tootearenduslabor ning üle 20.aastane kogemus desinfektsiooni- ja puhastusvahendite väljatöötamises.
Tule ja veeda tore õhtupoolik kuulates valdkonna parimaid!
Logistikaklubi toimub Reval Cafe (Müürivahe 14) kohvikus.
Osalemiseks on vajalik registreerimine.

15. DETSEMBRIL SINGLE WINDOW ja digitaliseerimise kokkuvõttev seminar
2021-12-15 14:30 - 20:00 | Tallinn
15. detsembril anname ülevaate Single Window arengutest ja teeme kokkuvõtte aasta tegevustest. Kohtume Park Inn Radisson Meriton Conference & Spa Hotellis, konverentsiruumis Tammsaare (Toompuiestee 27/Paldiski mnt. 4). Koguneme 14.30 ja alustame 15.00.
Programm:
15.00-15.10
Sissejuhatus, Tõnis Hintsov
15.15-15.35
eCMR prototüübi arenduse ja testimise tutvustus, muude digiarenduste kokkuvõte Kristi Aruküla (MKM) ja Ulrika Hurt.
15.40-15.55
e-veoselehe teenuse arendamise toetusmeede Maarja Mänd (MKM).
16.00-16.35
Paneeldiskussioon. Transpordi digitaliseerimine: riigi huvi versus erasektori huvi ja hirmud. Tõnis Hintsov, Heiti Mering, Eva Killar, Lauri Lusti.
16.40-16.50
Kokkuvõte
Seminarist teeme otseülekande. Liitu seminariga: www.worksup.com, sündmuse ID SW2021.
Seminarile järgnev Prologi jõuluteemaline võrgustumine toimub von Stackelbergi hotelli restoranis (Toompuistee 23) algusega 17.00.
Seminaril ja sellele järgneval jõuluüritusel osalemiseks on vajalik eelregistreerimine. Viimane päev registreerimiseks on esmaspäev, 13. detsember!
Kohapeal osalemiseks on vajalik Covid-19 vaktsineerimistõend või Covid-19 läbipõdemise tõend.

2-3.12.2021 I moodul Tarneahela strateegiline juhtimine. Koolitajad Janek Popell, Thea Sogenbits ja Tõnis Hintsov
2021-12-02 08:00 - 2021-12-03 17:00 | Tallinn
Esmalt defineerimine, mis on strateegia ja missugused on erinevad juhtimistasandid. Mis on tarneahela inimeste roll ettevõtte üldstrateegia kujundamisel. Kuidas toimub tarneahela strateegia kujundamine, juurutamine ja juhtimine. Mis roll on kommunikatsioonil tarneahela strateegilisel juhtimisel. Võtke teadmiseks, et kõigil tarneahela inimestel on oma roll tarneahela strateegia elluviimisel.

Logistikaklubi 24. novembril
2021-11-24 17:30 - 19:30 | Reval Cafe, Müürivahe 14, Tallinn
Novembrikuu esineja on Kaarle Karp Magnetic MROst.
Ootame teid kolmapäeval, 24.novembril Reval Cafe Müürivahe 14 asuvas kohvikus kell 17.30, esineja alustab kell 18.00.
Osalemiseks on vajalik eelnev registreerimine.
Kohtumiseni logistikaklubis!
PS. Alates 26.augustist saab Reval Cafe kohvikus kohapeal einestada vaid COVID-19 tervisetõendiga külaline.

11-12.11.2021 III moodul Finantside juhtimine tarneahelas. Koolitaja Margus Tinits
2021-11-11 08:00 - 2021-11-12 17:00 | Tallinn
Finantsarvestuse märksõnad: Finants- ja juhtimisarvestuse erinevused ja sarnasused, bilanss: Varad = Kohustused + omakapital. Tulud – kulud = kasum, kasumiaruanded. toote- ja perioodikulud. tellimuse ja protsessi kulud. kulukontod raamatupidamises, finantsarvestuse piiratus ja sobimatus paljude juhtimisotsuste vastuvõtmiseks (näit. nn Goldratt’i fenomen), juhtimiseks vajalik kuluarvestus. Eelarve sisu ja olemus. Eesmärgid
Eelarvete süsteem. Eelarvestamise perioodid. Tuleviku prognoosimise meetodid. Mineviku tendentside arvestamine
Nullpõhised eelarved. „Bottom-Up“ ja „Top-Down“ põhimõtted. Tegevuspõhised eelarved. Paindlikud eelarved. „Mis juhtub, kui“ („what if“) analüüs

21-22.10.2021 II moodul. Meeskonna juhtimine. Koolitaja Maarit Vabrit-Raadla
2021-10-21 08:00 - 2021-10-22 17:00 | Tallinn
Juht andis alluvale korralduse ülesanne täita. Alluv delegeeris selle omakorda edasi. Töö oli tehtud poolikult. Kes on süüdi ja kas keegi üldse on süüdi? Leadership versus Management. Arutame “lõngakera” lahti nii juhi kui ka alluva vaatenurgast. Räägime meeskonna juhtimisest ja meeskonna liikmeks olemisest.

Logistikaklubi 20. oktoobril
2021-10-20 17:30 - 19:30 | Reval Cafe, Müürivahe 14, Tallinn
Eelmisel kohtumisel arutasime, millestel teemadel võiksime logistikaklubis arutada ning erinevaid huvipakkuvaid teemasid kogunes palju.
Seekordsel kohtumisel räägibki Stoneridge Electronics logistikajuht Madis Rõžov sellest, et pandeemiast tulenevad toormaterjalide kättesaadavus- ning logistikaprobleemid on paljud tehased üle maailma pannud otsima erinevaid alternatiive, kuidas tööd jätkata.
Ootame teid kolmapäeval, 20. oktoobril. Kohtume Reval Cafe Pärnu mnt 27 asuvas kohvikus kell 17.30, —– alustab kell 18.00.
Osalemiseks on vajalik eelnev registreerimine.
Kohtumiseni logistikaklubis!
PS. Alates 26.augustist saab Reval Cafe kohvikus kohapeal einestada vaid COVID-19 tervisetõendiga külaline.

Logistikaklubi 29. septembril
2021-09-29 17:30 - 20:00 | Reval Cafe, Müürivahe 14, Tallinn
Sügis on kohe algamas ning nii alustame meiegi logistikaklubiga.
Logistikaklubis arutame esimesel kohtumisel tarnija hoolsuskohustuse teemadel ja Saksa tarneahelaseaduse mõjust hankijatele. Lisaks muidugi teie ootustest ja soovidest logistikaklubile nii käsitletavate teemade kui ka esinejate osas. Vestlusringi veab seekord Prologi juhatuse liige Jaanus Krull.
Olete oodatud kaasa mõtlema ja vestlusringis mõtteid jagama. Kohtume uues kohas, Reval Cafe Pärnu mnt 27 asuvas kohvikus kell 17.30.
PS. Alates 26.augustist saab Reval Cafe kohvikus kohapeal einestada vaid COVID-19 tervisetõendiga külaline.
COVID-19 tervisetõendina käsitletakse Valitsuse korraldustel:
1. Covid-19 vaktsineerimistõendit
2. Covid-19 läbipõdemise tõendit
3. Negatiivset kiirtesti tulemust
Kohvikus on müügil kiirtestid, testi tulemus selgub 15-minutiga.

Rail Baltica Business Network seminar Muugal 24.09 kl 10.30
2021-09-24 10:30 - 14:30
Head Rail Baltica ärivõrgustiku liikmed!
RB Eesti ärivõrgustiku uue hooaja avaseminar toimub 24. septembril ja keskendub Rail Baltica projekti raames Muuga sadamas plaanitavatele arengutele.
Toimumiskoht: AS Tallinna Sadam Muuga sadama administratiivhoone I korruse saal, Maardu tee 57.
Ajakava:
10.30 – kogunemine ja hommikukohv
10.45 – avasõnad
10.50 – Margus Vihman, AS Tallinna Sadam – Muuga sadama arengud ja plaanid
11.10 – Anvar Salomets, Rail Baltic Estonia – RB-st tulenevad muutused Muuga piirkonna raudteeühendustes
11.30 – Riia Sillave, HHLA – konteinerterminaal Muugal ning põhja-lõunasuunaliste kaubavedude olevik ja tulevik
12.00–12.30 – buffet-lõunasöök
12.30 – tutvumine Muuga sadamaga, bussis on meie giidideks Margus Sitsi (TS) ja Riia Sillave (HHLA)
Registreerumine: e-kirja teel merily.uueni@triniti.ee või telefonil 6 850 950. Kuna siseneme ka sadama kinnisele territooriumile siis on sel korral eelnev registreerumine kohustuslik. Täname!
Rohket osavõttu ootama jäädes!

PROLOG TARNEAHELAKONVERENTS 19.AUGUSTIL
2021-08-19 09:30 - 20:00 | Tallinn
Prologi iga-aastane Tarneahelakonverents tuleb siiski. Teadagi millest tingituna oleme Prologi 2021 Tarneahelakonverentsi lükanud juba paar korda edasi, alguses 21. veebruarilt 27. maile ja nüüd juba suve lõppu 19. augustile.
Takistuste kiuste me ei jäta jonni – külm kevad, kuri viirus või halb ventilatsioon aga me teeme Prologi tähtsündmuse ka sellel aastal. Teeme täiesti teistmoodi. Kuna keegi ei oska ennustada, mis vabadused meil suve lõpus on alles, siis üritame ennetada kõiki piiranguid ja teeme konverentsi vabas õhus – Vabaõhumuuseumi kiigeplatsil.
Kiigeplatsil on paraja suurusega katusealune kuhu mahub lahedalt kuni 150 külalist. Ventilatsioon on loomulik ja seda saame reguleerida seinakardinaid avades ja sulgedes.
Ajakohaselt on konverentsi teema “Kriisi õppetunnid”. Kutsume esinema pandeemias lahingkarastuse saanud ettevõtete esindajad, kes räägivad, mida nad on eelmisest aastast õppinud. Julgematelt esinejatelt küsime, kas midagi sai tehtud valesti, kas hindasite aasta tagasi olukorda õieti, kas praegu tagasi vaadates oleksite midagi teisiti teinud?
Meie oleme tarneahela inimesed. Tarneahelad värisesid ja varisesid kõikjal üle maailma. Ühe aasta või isegi poole aasta sisse mahtus nii sügav depressioon kui ülevoolav optimism. Kuidas hakkama saadi? Mis nipid töötasid, mis mitte: kas prooviti hea, kurja või kavalusega. Kõike seda soovime esinejatelt teada saada ja teiega jagada et olla valmis juba järgmisteks tarneahelatõrgeteks. Nendest kogemustest tasub õppida – kriis ei ole veel lõppenud ja viimaseks see ka ei jää.
Vaatame maailma muutumist laiemalt. Millised muutused tarneahelates ja ühiskonnas tekkisid esinejate arvates ainult pandeemia ajaks ja millised muutused on pöördumatud ja saavad uueks normaalsuseks.
Meie Prologis soovime, et teil oleks mõnus aga ka turvaline. Sellepärast soovime teha tavapärase, paljude (lähi)kontaktidega konverentsi, kuid oleme siiski vastavalt oludele valmis ka pool- või täisdigitaalseks konverentsiks.
Registreerimine

PROLOG ÜLDKOOSOLEK 22. JUUNIL
2021-06-22 14:00 - 17:30 | Tallinn
Kutsume Prologi liikmeid ühingu üldkoosolekule 22. juunil kell 14.00 Tallinnas.
Anname ülevaate möödunud aastast ning jagame tulevikutegevusi ja -plaane.
PÄEVAKORD:
1. PROLOG 2020 tegevusaruanne ja majandusaasta aruanne
2. 2021 tegevuskava ja eelarve
3. Jooksvad küsimused
Palun anna oma tulekust meile kindlasti teada.
Koosolek toimub restorani Pegasus kolmandal korrusel (aadress Harju tn.1, Tallinn)

Tarneahelaakadeemia VIII moodul 13-14. mai: efektiivsus tarneahelas ja vastutustundlik ettevõtlus
2021-05-13 08:00 - 2021-05-14 17:00 | Tallinn
Miks maksab Eestis toit rohkem kui mõnes teises isegi kõrgema elatustasemega riigis? Meil on ruumi oma tööd efektiivsemalt teha. Räägime LEAN mõttelaadist ja väga praktilistest tööriistades ja meetoditest. Arutame kuidas kvaliteedikontroll ja kvaliteedi tagamine aitavad tõsta efektiivsust. Käsitleme protsesside digitaliseerimise arenguid, võimalusi ja viise. Mees ja naine teevad sama tööd, sama hästi. Miks palk on erinev? Kas ma pean tööle võtma puudega inimese? Kas minu turunduskampaania ei riiva mõnda sihtgruppi? Maailmas sorteeritakse 2% tekkinud prügist. Sellest ja muudest asjadest räägime mooduli raames.

"Tarneklauslid Incoterms 2020 - erikursus ostjale. Mis on ohud, mida ostja saab maandada" 27-28. aprill 2021
2021-04-27 09:30 - 2021-04-28 13:15 | ZOOM
Incoterms 2020 on tugevalt ostja kahjuks kaldu. Ent asjatundlikul ostu- või hankejuhil on võimalik karisid vältida.
Koolitusel avatakse ostjat varitsevad ohud, õpetatakse neid vältima ja ka enda kasuks ära kasutama. Koolituse viib läbi Prologi liikmesfirma EMI EWT. Prologi liikmetele soodushind 220+km!

Tarneahelaakadeemia VII moodul 22-23. aprill: jaotuslogistika, tagastuslogistika ja roheline logistika
2021-04-22 08:00 - 2021-04-23 17:00 | Tallinn
Mida tähendab Inglismaalt pärit mõiste “milk run”? Kas vedada kaubiku või furgooniga? Mitu dispetšerit on vaja, et planeerida ringile 10 tellimust päevas, 1000 tellimust päevas? Miks kliendid tooteid tagastavad ja mis nendega pärast ette võtta. Neile ja ka paljudele teistele jaotuse ja tagastusega seotud küsimustele otsime moodulis vastust. Missugune on jaotuslogistika roll “last mile” puhul. Loomulikut mõeldes keskkonnasäästlikkusele.

Tarneahelaakadeemia VI moodul 25-26. märts: transpordilogistika ja väliskaubandus
2021-03-25 08:00 - 2021-03-26 17:00 | Tallinn
Incoterms, rahvusvahelised konventsioonid ja lepingud, kaasnevad riskid ja riskide maandamise viisid, logistikateenused, veo- ja ekspedeerimislepingud, vedaja vastutus-, ekspedeerija vastus- ja veosekindlustus.

Tarneahelaakadeemia V moodul 18-19. veebruar: varude ja laoprotsesside juhtimine
2021-02-18 08:00 - 2021-02-19 17:00 | Tallinn

SINGLE WINDOW TALVESEMINAR 2021 „Fookuses eCMR”
2021-02-17 10:00 - 13:00 | WORKSUP
Kolmapäev, 17.veebruar 2021 kell 10:00-13:00, Worksup keskkonnas
Registreerumine
Kutsume Teid osalema Single Window klastri 2021 talveseminaril, kus anname ülevaate kaubavedude digitaliseerimise arengutest nii erasektori, riigi kui ka EU suundadel. Seekord on seminari peamine fookus maanteevedudel.
Link seminariga liitumiseks 17. veebruaril
Seminari eesmärk on anda osalejatele ülevaade valdkonna arengutest, teostatud ja planeeritavatest
tegevustest/projektidest ning asjassepuutuvast seadusandlusest. Tutvustatakse ka asjassepuutuvaid riiklikke ja
rahvusvahelisi töökavasid ning teekaarte, mille toel toimuvad andmevahetuse ja ärimudeli arutelud, arenduste
teostamine, täiendav prototüüpide testimine ja õigusaktidesse sisendi andmine.
PÄEVAKAVA

10:00
Sissejuhatus päeva, avasõnad
Tõnis Hintsov

Ülevaade Single Window klastri tegevustest
Tõnis Hintsov, Ulrika Hurt

Keynote: MKM vaade eCMR arendustele siseturu võtmes
Kristi Talving (MKM)

Keynote: Reaalaja majanduse kontseptsioon ja eCMR
Sirli Heinsoo (MKM)

Keynote: Maanteeveod ja e-andmestik
Taavi Tõnts (Transpordiamet)

11:00
Rahvusvaheline koostöö ja projektid
Inna Nosach (MKM)

eCMR piiriülene prototüüp (DIGINNO-Proto) 2020

eCMR protüübi edasiarendus (DINNOCAP) 2021
Kristi Aruküla (MKM)

Rahvusvahelised nõuded:
Ulrika Hurt, Lauri Lusti

DTLF ja Euroopa Komisjoni töö õigusaktidega

Tegevuskavad: teekaardid 2021-2025
Heiti Mering

Eesti ja Baltic Sea Region eCMR teekaardid

12:00
Andmevahetuse mudel ning arenduse/lahenduse vaade
Ulrika Hurt

LOGIxDIGI: mis tehtud ja kuhu edasi

Single Window koostöövõrgustiku tegevuskava
Tõnis Hintsov, Ulrika Hurt

2021+

Küsimused, vastused

Arutelu ja kokkuvõtted

13:00
Seminar-töötoa ametlik lõpp

Vestlus vabas vormis

Registreerumine
Single Window initsiatiiv ja PROLOG on tegelenud paberivaba logistika arendamisega juba üle viie aasta eesmärgiga muuta andmevahetus eri osapoolte vahel paberivabaks hõlmates nii eri veoviise, riiklikke struktuure ning eri osapooli logistikaahelas.
Lisainfo ja küsimused:
Tõnis Hintsov, tonis.hintsov@prolog.ee, 51 00 582;
Ulrika Hurt, ulrika.hurt@gmail.com, 52 14 251
www.singlewindow.ee
Kohtumiseni seminaril!

Tarneahelaakadeemia IV moodul, 21-22.jaanuar: hanke- ja ostuprotsesside juhtimine
2021-01-21 08:00 - 2021-01-22 17:00 | Tallinn

Tarneahelaakadeemia III moodul, 17-18.november: finantside juhtimine tarneahelas
2020-11-17 08:00 - 2020-11-18 17:00 | Tallinn
Finantsarvestuse märksõnad:
Finants- ja juhtimisarvestuse erinevused ja sarnasused
Bilanss
Varad = Kohustused + omakapital
Tulud – kulud = kasum
Kasumiaruanded
Toote- ja perioodikulud
Tellimuse ja protsessi kulud
Kulukontod raamatupidamises
Finantsarvestuse piiratus ja sobimatus paljude juhtimisotsuste vastuvõtmiseks (näit. nn Goldratt’i fenomen)
Juhtimiseks vajalik kuluarvestus
Eelarve sisu ja olemus
Eesmärgid

Tarneahelaakadeemia II moodul, 22-23. oktoober: meeskonnajuhtimine
2020-10-22 08:00 - 2020-10-23 17:00 | Tallinn

Logistikaklubi 14. oktoobril
2020-10-14 17:30 - 20:00 | Kaarli pst. 2, Pizza Americana II korrus
Seekord on logistikaklubi esinejaks Tanel Vaarmann Cargoson´ist (www.cargoson.com)
Kogunemine 17.30, ettekanne kl 18.00
Koht on tuttav – Kaarli pst 2, Pizza Americana II korrus.

Logistikaklubi alustab taas
2020-09-16 17:30 - 19:30 | Kaarli pst. 2, Pizza Americana II korrus
Logistikaklubi uue hooaja esimeseks külaliseks on hankejuhtimise ekspert ja ettevõtja Tarmo Saidla.
ABB kogemusega Tarmo räägib ostu varajasest kaasamisest tootearendusse. Milliseid võimalusi see loob ja millieid probleeme tekib, kui suhtlus on kaootiline. Ettekanne on vabas vormis interaktiivse vestlusena. Kaasa mõtlema ja rääkima on oodatud ostu- ja logistikavaldkonna inimesed, kes on tundnud, et suhtlus ja koostöö ettevõtte teiste osakondadega võiks olla parem.
Kogunemine 17.30, ettekanne kl 18.00
Koht on vana tuttav Kaarli pst 2, Pizza Americana II korrus.
